stanford-oval/wikipedia huggingface dataset:
เราะมะฎอน
ผลต่อสุขภาพ

มีการรายงานถึงสุขภาพของการถือศีลอดในเดือนเราะมะฎอนอยู่หลายแบบ โดยรายงานหนึ่งกล่าวว่าการถือศีลอดในเดือนเราะมะฎอนเป็นเรืองที่ปลอดภัยแก่คนที่มีสุขภาพดี นักวิชาการอิสลามส่วนใหญ่ถือว่าคนป่วยไม่จำเป็นต้องถือศีลอด ที่มากไปกว่านั้น คนชราและเด็กก่อนบรรลุนิติภาวะได้รับข้อยกเว้นเช่นกัน เจ้าหน้าที่บางคนรายงานว่าหญิงที่ตั้งท้องหรือให้นมไม่ถือศีลอดในเดือนเราะมะฎอน ในขณะที่เจ้าหน้าที่อีกกลุ่มกล่าวว่า จะได้รับข้อยกเว้น ถ้าพวกเธอกลัวว่าการถือศีลอดอาจทำอันตรายต่อพวกเธอหรือเด็กทารก
มีผลทางสุขภาพในช่วงเราะมะฎอน ได้แก่ มีความไวต่ออินซูลินเพิ่มขึ้น และภาวะดื้อต่ออินซูลินลดลง และมีรายงานว่ามีการพัฒนาของความเสี่ยงโรคหลอดเลือดหัวใจในเวลา 10 ปี และปัจจัยเสี่ยงโรคหัวใจและหลอดเลือดอื่น ๆ ได้แก่ การตรวจไขมัน (lipids profile), ความดันโลหิตซิสโตลิก, น้ำหนัก, ดัชนีมวลกาย และเส้นรอบเอว ในการตรวจสอบประวัติผู้ป่วยโรคหัวใจและหลอดเลือดในอดีต ช่วงการถือศีลอดมักมีความสัมพันธ์กับการลดน้ำหนักเล็กน้อย แต่หลังจากนั้นอาจจะกลับมาเป็นน้ำหนักเดิม
การถือศีลอดในเดือนเราะมะฎอน มีส่วนในการเปลื่ยนพฤติกรรมการกินแทนแบบเดิม อาจมีผลต่อสุขภาพทั้งด้านการนอนและสุขภาพโดยทั่วไป
การถือศีลอดในเดือนเราะมะฎอนทำให้มีการเปลี่ยนรูปแบบการนอน และมีความสัมพันธ์กับการผลิตฮอร์โมน
ในศาสนาอิสลาม หญิงที่ตั้งท้องและคนที่ให้นมเด็กทารกถูกยกเว้นจากการถือศีลอด การถือศีลอดอาจเป็นเรื่องอันตรายต่อหญิงที่ตั้งครรภ์เนื่องจากมีความสัมพันธ์กับความเสี่ยงของการชักนำให้เกิดการเจ็บครรภ์และก่อให้เกิดเบาหวานระหว่างตั้งครรภ์ ถึงแม้ว่าจะไม่ปรากฏว่ามีผลต่อน้ำหนักของเด็ก แต่เป็นที่แนะนำว่าไม่ควรถือศีลอดถ้ามันทำลายชีวิตของผู้หญิงหรือเด็ก ถ้าแม่ถือศีลอดในช่วงที่ตั้งท้อง อาจมีผลให้ลูกมีสติปัญญาน้อยลง, ความสามารถทางการรู้คิดต่ำกว่าเดิม และเพิ่มความเสี่ยงของภาวะเรื้อรังบางชนิด เช่น โรคเบาหวานชนิดที่ 2 นักวิชาการอิสลามหลายคนโต้แย้งว่าเป็นเรื่องจำเป็นที่หญิงตั้งท้อง ไม่ควร ถือศีลอดถ้าหมอแนะนำว่าไม่ควรถือศีลอด
การถือศีลอดในเราะมะฎอนที่เรื่องที่ปลอดภัยของคนที่มีสุขภาพดีโดยมีน้ำและอาหารเพียงพอ แต่ผู้ที่ต้องกินยาควรปรึกษาทางการแพทย์ว่าอาจมีปัญหาสุขภาพก่อนหรือระหว่างถือศีลอดหรือไม่
บางศึกษาได้เชื่อมการถือศีลอดในเดือนเราะมะฎอนกับการมีปัญหาด้านการนอน ซึ่งทำให้หลับในเวลากลางวันมากขึ้น และลดประสิทธิภาพในการทำงานลง ทางกระทรวงศึกษาธิการเบอร์ลินกับสหราชอาณาจักรพยายามไม่ให้นักศึกษาถือศีลอดในช่วงเราะมะฎอน โดยอ้างว่าการไม่กินหรือดื่มอาจนำมาสู่ปัญหาด้านสมาธิและได้เกรดแย่
นักวิจารณ์วรรณกรรมโดยกลุ่มชาวอิหร่านแนะนำว่า การถือศีลอดในช่วงเราะมะฎอนอาจก่อให้เกิดไตวายต่อผู้ป่วยระดับปานกลาง (การทำหน้าที่ของไต น้อยกว่า 60 มิลลิลิตร/นาที) หรือเป็นโรคไต แต่ไม่รุนแรงถึงขั้นปลูกถ่ายไต สำหรับผู้ป่วยที่มีไตที่ทำงานปกติหรือเป็นโรคนิ่วไตส่วนใหญ่
อัตราการก่อเหตุ

ความสัมพันธ์ระหว่างเดือนเราะมะฎอนกับอัตราการก่อเหตุผสมกัน: สถิติบางอันแสดงว่าอัตราการก่อเหตุลดลงในช่วงเราะมะฎอน ในขณะที่อีกอันแสดงว่าเพิ่มขึ้น การลดลงของอัตราการก่อเหตุถูกรายงานโดยตำรวจในบางเมืองของประเทศตุรกี (อิสตันบูล กับคอนยา) และจังหวัดตะวันออกของประเทศซาอุดีอาระเบีย จากการศึกษาปี 2005 พบว่า การก่อเหตุอาชญากรรมประเภททำร้าย, โจรกรรม และอาชญากรรมที่เกี่ยวกับเครื่องดื่มแอลกอฮอล์ลดลงในช่วงเดือนเราะมะฎอนของประเทศซาอุดีอาระเบีย แต่ความสำคัญของอาชญากรรมที่เกี่ยวกับเครื่องดื่มแอลกอฮอล์ลดลงทางสถิติอย่างเห็นได้ชัด มีรายงานอัตราการก่อเหตุในเดือนเราะมะฎอนเพิ่มขึ้นในประเทศตุรกี, จาการ์ตา, ส่วนหนึ่งของประเทศแอลจีเรีย, เยเมน และอียิปต์
กลไกการเสนอเกี่ยวกับผลของเราะมะฎอนต่อการก่อเหตุอาชญากรรมมีหลายแบบ:
หมอสอนศาสนาในอิหร่านโต้แย้งว่าการถือศีลอดในช่วงเราะมะฎอนทำให้คนก่อเหตุอาชญากรรมน้อยลงด้วยเหตุผลทางจิตวิญญาณ กะมาล อัลบันนา โต้แย้งว่าการถือศีลอดทำให้คนเครียด ซึ่งอาจทำให้พวกเขาก่อเหตุมากขึ้น เขาวิจารณ์มุสลิมที่ก่อเหตุอาชญากรรมในขณะที่ถือศีลอดในเดือนเราะมะฎอนว่า "ปลอมและทำแค่ภายนอก"
ตำรวจในประเทศซาอุดีอาระเบีย เชื่อว่าการก่อเหตุอาชญากรรมลดลงเพราะ "ความรู้สึกด้านจิตวิญญาณเป็นที่แพร่หลายในประเทศ"
ในจาการ์ตา, ประเทศอินโดนีเซีย, ตำรวจกล่าวว่าจราจรหนาแน่เพราะมีคนออกจากเมืองถึง 7 ล้านคนเพื่อไปฉลองอีดิลฟิฏร์ ทำให้มีการก่อเหตุบนถนนมากขึ้น และทำให้ตำรวจต้องส่งเจ้าหน้าที่ไปควบคุมเพิ่มอีก 7,500 นาย
ในช่วงเดือนเราะมะฎอน มีผู้แสวงบุญกว่าล้านคนมาที่ประเทศซาอุดีอาระเบีย เพื่อมาเยี่ยมมักกะฮ์ รานงานจาก เยเมนไทม์ ผู้แสวงบุญมักใจบุญ และ ผลที่ตามมาคือการลักลอบค้าเด็กจากเยเมน เพื่อไปเป็นขอทานที่ถนนในซาอุดีอาระเบีย
เราะมะฎอนในแถบขั้วโลก

ระยะเวลาระหว่างย่ำรุ่งถึงพระอาทิตย์ตกนั้นมีเวลาหลากหลายทั่วโลกตามครีษมายันกับเหมายันของดวงอาทิตย์ มุสลิมส่วนใหญ่ถือศีลอดเป็นเวลา 11 ถึง 16 ชั่วโมง อย่างไรก็ตาม ในแถบขั้วโลก ระยะเวลาระหว่างย่ำรุ่งถึงพระอาทิตย์ตกอาจยืดถึง 22 ชั่วโมงในฤดูร้อน เช่น ในปีค.ศ. 2014 มุสลิมในเรคยาวิก, ประเทศไอซ์แลนด์ และทร็อนไฮม์, ประเทศนอร์เวย์ ถือศีลอดไปเกือบ 22 ชั่วโมง ในขณะที่มุสลิมในซิดนีย์, ประเทศออสเตรเลีย ถือศีลอดไปประมาณ 11 ชั่วโมง ในบริเวณที่มีกลางคืนหรือกลางวันยาวนาน มุสลิมบางคนถือศีลอดตามเมืองที่ใกล้ที่สุดที่เห็นดวงอาทิตย์ขึ้นและตก ในขณะที่บางส่วนตามเวลาของมักกะฮ์
เราะมะฎอนบนวงโคจรโลก

นักบินอวกาศมุสลิมในอวกาศทำพิธีทางศาสนาตามเขตเวลาสุดท้ายบนโลก นั่นหมายความว่า นักบินอวกาศจากประเทศมาเลเซีย ถูกปล่อยจากศูนย์อวกาศเคนเนดีในรัฐฟลอริดา จะตั้งเวลาถือศีลอดตามเวลาดวงอาทิตย์ขึ้นและตกตามเขตเวลาตะวันออก ซึ่งรวมไปถึงเวลาละหมาดประจำวัน และช่วงดวงอาทิตย์ขึ้นและตกสำหรับเดือนเราะมะฎอน
การทำงานในเดือนเราะมะฎอน

มุสลิมยังคงทำงานในเดือนเราะมะฎอนต่อ; อย่างไรก็ตาม ในประเทศอิสลามบางประเทศ เช่นโอมานกับเลบานอน ได้มีการลดเวลาทำงานลง โดยมีการแนะนำว่ามุสลิมควรแจ้งนายจ้างว่าตนถือศีลอดแต่บทความจากอาหรับนิวส์รายงานว่า นักธุรกิจชาวซาอุดีอาระเบียไม่ค่อยมีความสุขในการทำงานที่สั้นกว่าเดิมในเดือนเราะมะฎอน มีบางคนรายงานว่าได้มีการยกเลิกการผลิตตั้งแต่ 35 ถึง 50%. นักธุรกิจชาวซาอุจะได้เงินเดือนพิเศษถ้าทำงานนานกว่าเดิม ถึงแม้ว่าการผลิตจะลดลง พ่อค้ายังคงได้กำไรสูงในช่วงเราะมะฎอนเพราะความต้องการสูงขึ้น
ดูเพิ่ม

เทศกาลมหาพรต
กัรวะชาอุธ (Karva Chauth)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เราะมะฎอน
คู่มือการท่องเที่ยว Travelling during Ramadan จากวิกิท่องเที่ยว (ในภาษาอังกฤษ)
Complete Guide to Ramadhan including Rules, Duas, Itikaaf, Laylatul Qadr, Sadaqatul Fitr etc.
Articles on Ramadan
Ramadan news and articles
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  เช็กเกีย 
อื่น ๆ:  IdRef  İslâm Ansiklopedisi 
ซูเราะฮ์ที่ 2 อายะฮ์ที่ 185 ในภาษาอาหรับ
ช่วงเริ่มต้นของเราะมะฎอนในช่วงปีเกรกอเรียนที่ 1938 ถึง 2038
เราะมะฎอนของคนยากจน วาดโดยอาซิม อาซิมซาดะ ค.ศ. 1938
อิฟฏอรที่มัสยิดสุลต่านอาเหม็ดในอิสตันบูล, ประเทศตุรกี
อิฟฏอรแก่ผู้ละศีลอดที่เทวสถานอิหม่ามเรซา
ในช่วงที่มีการเจรจาระหว่างตะวันออกกลางกับสหรัฐในค.ศ. 2010 ฮุสนี มุบาร็อกกับเบนจามิน เนทันยาฮูตรวจดูนาฬิกาว่าดวงอาทิตย์ตกหรือยัง
วิกิพจนานุกรม
Wikinews
ผัวชั่วคราว

| ผัวชั่วคราว |
| --- | --- |
สร้างโดย: บริษัท เกียรติระพี จำกัด
เขียนโดย: นันทนา วีระชน
กำกับโดย: ภูมิภัทร สังวาลย์วรกุล
แสดงนำ: นุสบา ปุณณกันต์ จิระ ด่านบวรเกียรติ ธนา ลิมปยารยะ อริสรา บัวปรางค์ พิจิตตรา สิริเวชชะพันธ์ ภรัณยู โรจนวุฒิธรรม
ผู้ประพันธ์ดนตรีแก่นเรื่อง: อย่าหยุดรักฉัน - ก้อย Flavour
จำนวนตอน: 28 ตอน
การผลิต
ผู้อำนวยการสร้าง: อิศริยา สายสนั่น รพิพันธ์ สายสนั่น
ความยาวตอน: 60 นาที / ตอน
ออกอากาศ
เครือข่าย: ช่อง 8
ออกอากาศ: 30 มิถุนายน พ.ศ. 2557 – 1 กันยายน พ.ศ. 2557
เรต: ทั่วไป
ผัวชั่วคราว เป็นละครโทรทัศน์ไทยแนวประโลมโลก นำแสดงโดย นุสบา ปุณณกันต์, อริสรา บัวปรางค์, จิระ ด่านบวรเกียรติ, พิจิตตรา สิริเวชชะพันธ์, ภรัณยู โรจนวุฒิธรรม, ปิยะ ชนะสัตรู และนักแสดงชั้นนำอีกมากมาย เริ่มออกอากาศตอนแรกวันที่ 30 มิถุนายน พ.ศ. 2557–1 กันยายน พ.ศ. 2557 ทุกวันจันทร์ - พุธ เวลา 08.00 น. , 12.15 น. , 20.00 น. ต่อจากละครเรื่องดงดอกงิ้ว ทางสถานีโทรทัศน์ช่อง 8 ผลิตโดย บริษัท เกียรติระพี จำกัด ดูแลการผลิตโดย อิศริยา สายสนั่น อำนวยการผลิตโดย องอาจ สิงห์ลำพอง บทประพันธ์โดย นันทนา วีระชน บทโทรทัศน์โดย ส. แต่งพสุเลิศ กำกับการแสดงโดย ภูมิภัทร สังวาลย์วรกุล
รายชื่อนักแสดงนำ

นุสบา ปุณณกันต์  รับบทเป็น  ลำเภาพา
จิระ ด่านบวรเกียรติ  รับบทเป็น  คตกริช
อริสรา บัวปรางค์  รับบทเป็น  วิลิปดา
ธนา ลิมปยารยะ  รับบทเป็น  พุฒินันท์
พิจิตตรา สิริเวชชะพันธ์  รับบทเป็น  ลำเพยพรรณ
ปิยะ ชนะสัตรู  รับบทเป็น  แฟรงค์
อรินทร์มาศ บุญครองทรัพย์  รับบทเป็น  พิมพ์สนม
อรวรรษา ฐานวิเศษ  รับบทเป็น  ดูฟอง
ภรัณยู โรจนวุฒิธรรม  รับบทเป็น  อธิป
กรุณพล เทียนสุวรรณ  รับบทเป็น  เชิดศักดิ์
อำภา ภูษิต  รับบทเป็น  อำไพ
ภัณฑิลา ฟูกลิ่น  รับบทเป็น  อุ๋ย
เรืองฤทธิ์ วิสมล  รับบทเป็น  โอม
ธัญญา รัตนมาลากุล  รับบทเป็น  ลิลลี่
รายชื่อนักแสดงนำ > นักแสดงรับเชิญ

ภัสสร บุญยเกียรติ  รับบทเป็น  วิมล
มอริส เค  รับบทเป็น  เจ๊บอนนี่
ชัยวัฒน์ ทองแสง  รับบทเป็น  กอล์ฟ
ชนานา นุตาคม  รับบทเป็น  ซินดี้
ด.ช.ยงศิลป์ วงศ์พนิตนนท์ รับบท พุฒินันท์ (วัยเด็ก)
ด.ช.สุทธินันท์ เทียนสุวรรณ รับบท อธิป (วัยเด็ก)
ด.ช.อิงครัต ดำรงค์ศักดิ์กุล รับบท คตกริช (วัยเด็ก)
ด.ช.ปัญกร จันทศร รับบทเป็น ด.ช.ไตรวิน ลิ้มพัฒนะธรรม (วิน)
ด.ญ.จิรดา โมแรน รับบทเป็น ด.ญ.ปรัชญา ลิ้มพัฒนะธรรม (นา)
แหล่งข้อมูลอื่น

เรื่องย่อละคร ผัวชั่วคราว : Manager Online เก็บถาวร 2014-08-06 ที่ เวย์แบ็กแมชชีน
ผัวชั่วคราว ที่สยามโซน
: Pua Chua Krao
การท่องเที่ยวแห่งประเทศไทย

| --- | --- |
Tourism Authority of Thailand
ตราเครื่องหมาย
ตราแคมเปญมหัศจรรย์ประเทศไทย
ชื่อย่อ: ททท. / TAT
ก่อนหน้า: สำนักงานส่งเสริมการท่องเที่ยว กรมโฆษณาการ สำนักงานท่องเที่ยว กรมประชาสัมพันธ์ (พ.ศ. 2493 – พ.ศ. 2502) องค์การส่งเสริมการท่องเที่ยวแห่งประเทศไทย (พ.ศ. 2502 – พ.ศ. 2522)
ก่อตั้ง: 5 พฤษภาคม พ.ศ. 2522; 45 ปีก่อน (2522-05-05)
ผู้ก่อตั้ง: คณะรัฐมนตรีไทย คณะที่ 40
ประเภท: รัฐวิสาหกิจ
สํานักงานใหญ่: 1600 ถนนเพชรบุรี แขวงมักกะสัน เขตราชเทวี กรุงเทพมหานคร 10400
ผลิตภัณฑ์: อนุสาร อ.ส.ท. มหัศจรรย์ประเทศไทย
บริการ: การท่องเที่ยว การปกป้องสิ่งแวดล้อม
ผู้ว่าการ: ฐาปนีย์ เกียรติไพบูลย์
คณะกรรมการ: คณะกรรมการการท่องเที่ยวแห่งประเทศไทย
บุคลากรหลัก: นัทรียา ทวีวงศ์ (ประธานกรรมการ)
องค์กรแม่: กระทรวงการท่องเที่ยวและกีฬา
หน่วยงานในกํากับ: บริษัท ไทยแลนด์ พริวิเลจ คาร์ด จำกัด กิจการน้ำพุร้อนสันกำแพง อำเภอแม่ออน ตามพระราชดำริ จังหวัดเชียงใหม่ บริษัท ไทยจัดการลองสเตย์ จำกัด
งบประมาณ (2568) : 6,161,586,000 บาท
รายได้ (2566) : 5,836,980,000 บาท
การเบิกจ่าย: 6,157,119,000 บาท
รายจ่าย (2566): 7,308,090,000 บาท
การให้ทุน: 6,932,200,000 บาท
เงินบริจาค (2566): 58,680,000 บาท
พนักงาน (2566) : 1,012
เว็บไซต์: www.tat.or.th
การท่องเที่ยวแห่งประเทศไทย (อังกฤษ: Tourism Authority of Thailand, TAT) หรือย่อว่า ททท. เป็นรัฐวิสาหกิจของประเทศไทยภายใต้กระทรวงการท่องเที่ยวและกีฬา มีหน้าที่ส่งเสริมอุตสาหกรรมการท่องเที่ยวในประเทศไทย และปกป้องสิ่งแวดล้อม ปัจจุบันผู้ว่าการการท่องเที่ยวแห่งประเทศไทย คือ ฐาปนีย์ เกียรติไพบูลย์ ซึ่งดำรงตำแหน่งต่อจาก ยุทธศักดิ์ สุภสร โดยมติเห็นชอบของคณะกรรมการการท่องเที่ยวแห่งประเทศไทย ตั้งแต่วันที่ 1 กันยายน 2566
ประวัติ > ยุคองค์การส่งเสริมการท่องเที่ยวแห่งประเทศไทย

| --- | --- |
Tourist Organization of Thailand
ชื่อย่อ: อ.ส.ท. / TOT
ก่อนหน้า: สำนักงานท่องเที่ยว กรมประชาสัมพันธ์
ถัดไป: การท่องเที่ยวแห่งประเทศไทย
ก่อตั้ง: 29 กรกฎาคม พ.ศ. 2502; 65 ปีก่อน (2502-07-29)
ผู้ก่อตั้ง: รัฐบาลจอมพล สฤษดิ์ ธนะรัชต์
ก่อตั้งที่: สนามเสือป่า ถนนศรีอยุธยา อำเภอดุสิต จังหวัดพระนคร
ล่มสลาย: 5 พฤษภาคม พ.ศ. 2522; 45 ปีก่อน (2522-05-05)
สํานักงานใหญ่: อาคาร 2 ถนนราชดำเนินนอก แขวงวัดโสมนัส เขตป้อมปราบศัตรูพ่าย กรุงเทพมหานคร
พื้นที่ให้บริการ : ประเทศไทย
ผลิตภัณฑ์: อนุสาร อ.ส.ท.
บริการ: อุตสาหกรรมท่องเที่ยว
คณะกรรมการ: คณะกรรมการองค์การส่งเสริมการท่องเที่ยวแห่งประเทศไทย
องค์กรแม่: สำนักนายกรัฐมนตรี
งบประมาณ  : 70,255,700 บาท (พ.ศ. 2522)
การให้ทุน: 200,000,000 บาท (พ.ศ. 2516)
ชื่อในอดีต: องค์การส่งเสริมการท่องเที่ยว
องค์การส่งเสริมการท่องเที่ยวแห่งประเทศไทยจัดตั้งขึ้นตามพระราชกฤษฎีกาจัดตั้งองค์การส่งเสริมการท่องเที่ยว พ.ศ. ๒๕๐๒ เมื่อวันที่ 29 กรกฎาคม พ.ศ. 2502 เป็นองค์การของรัฐในสังกัดสำนักนายกรัฐมนตรี มีโดยมีวัตถุประสงค์ของการประกาศใช้พระราชกฤษฎีกาฉบับนี้คือ
เพื่อส่งเสริมอุตสาหกรรมท่องเที่ยวให้เป็นประโยชน์กับเศรษฐกิจของชาติ และเผยแพร่ประเทศไทยในด้าน วัฒนธรรม ศิลปกรรม ประเพณี นาฏศิลป์ การกีฬา และกิจการอย่างอื่นอันจะเป็นการชักจูงหรือเป็นที่สนใจแก่นักท่องเที่ยว
สถานที่ทำการขององค์การส่งเสริมการท่องเที่ยวในระยะแรกได้อาศัยอาคารกรมประชาสัมพันธ์เป็นสำนักงานชั่วคราว ต่อมาจึงได้ย้ายไปยังสนามเสือป่า ถนนศรีอยุธยา ซึ่งเคยเป็นอาคารของกรมการศาสนา โดยจอมพล สฤษดิ์ ธนะรัชต์ ไปเปิดอาคารเมื่อวันที่ 14 มีนาคม พ.ศ. 2503 และได้ย้ายไปอาคาร 2 ถนนราชดำเนินกลาง ในปี พ.ศ. 2505
โดยผู้อำนวยการส่งเสริมการท่องเที่ยวคนแรกคือ พลเอก เฉลิมชัย จารุวัสตร์
องค์การส่งเสริมการท่องเที่ยวแต่เดิมนั้นมีหน้าที่ส่งเสริมการท่องเที่ยวเป็นส่วนใหญ่ ต่อมาอุตสาหกรรมท่องเที่ยวได้ขยายตัวอย่างกว้างขวางรวดเร็ว จำเป็นต้องมีการปรับปรุงอำนาจหน้าที่ของ อ.ส.ท. ให้มีขอบเขตการปฏิบัติงานกว้างขวางยิ่งขึ้น ทั้งในด้านการพัฒนา อนุรักษ์ทรัพยากรทางการท่องเที่ยว และการส่งเสริมเผยแพร่ และได้แก้ไขกฎหมายการจัดตั้งอีก 7 ครั้ง จึงได้มีการนำเสนอร่างพระราชบัญญัติการท่องเที่ยวแห่งประเทศไทย และร่างพระราชบัญญัติจัดระเบียบธุรกิจการท่องเที่ยว เพื่อให้หน่วยงานการท่องเที่ยวของรัฐ มีอำนาจหน้าที่และรับผิดชอบในการพัฒนาส่งเสริมเผยแพร่ และดำเนินกิจการ เพื่อเป็นการริเริ่มให้มีการพัฒนาแหล่งท่องเที่ยว ตลอดจนคุ้มครองให้ความปลอดภัยแก่นักท่องเที่ยวด้วย
สภานิติบัญญัติแห่งชาติ ซึ่งทำหน้าที่รัฐสภาในการประชุมครั้งที่ 41 วันที่ 20 เมษายน พ.ศ. 2522 ได้พิจารณาร่างพระราชบัญญัติจัดระเบียบ เกี่ยวกับอุตสาหกรรมท่องเที่ยวไม่ผ่านการพิจารณา ส่วนพระราชบัญญัติการท่องเที่ยวแห่งประเทศไทยได้ผ่านการพิจารณา จึงทำให้องค์การส่งเสริมการท่องเที่ยวแห่งประเทศไทย เปลี่ยนชื่อเป็น การท่องเที่ยวแห่งประเทศไทย
ประวัติ > ยุคการท่องเที่ยวแห่งประเทศไทย

การท่องเที่ยวแห่งประเทศไทยจัดตั้งขึ้นตาม พระราชบัญญัติการท่องเที่ยวแห่งประเทศไทย พ.ศ. ๒๕๒๒ เมื่อวันที่ 5 พฤษภาคม พ.ศ. 2522 โดยยกเลิกพระราชกฤษฎีกาจัดตั้งองค์การส่งเสริมการท่องเที่ยว และที่แก้ไขเพิ่มเติม ในสมัยรัฐบาลพลเอก เกรียงศักดิ์ ชมะนันทน์ โดยวัตถุประสงค์ของการประกาศใช้พระราชบัญญัติฉบับนี้คือ
เพื่อจัดตั้งการท่องเที่ยวแห่งประเทศไทยแทนองค์การส่งเสริมการท่องเที่ยว และให้การท่องเที่ยวแห่งประเทศไทยมีอำนาจหน้าที่ในการส่งเสริมและดำเนินกิจการเกี่ยวกับการท่องเที่ยวได้กว้างขวางยิ่งขึ้น
ปัจจุบันการท่องเที่ยวแห่งประเทศไทย ยังคงทำงานส่งเสริมการท่องเที่ยวของประเทศมาอย่างต่อเนื่องเป็นเวลากว่าครึ่งศตวรรษ โดยกำหนดวิสัยทัศน์ที่มุ่งสู่การเป็นผู้นำในการส่งเสริมการท่องเที่ยวให้ประเทศไทยเป็นแหล่งท่องเที่ยวยอดนิยมอย่างยั่งยืน และยังคงความสำคัญกับการท่องเที่ยวแบบยั่งยืน และการส่งเสริมเอกลักษณ์ความสง่างามของความเป็นไทย เพื่อให้เกิดดุลยภาพทั้งทางด้านเศรษฐกิจ สังคม และสิ่งแวดล้อม
ที่ตั้งและสำนักงานสาขา

สำนักงานใหญ่ของการท่องเที่ยวแห่งประเทศไทยตั้งอยู่เลขที่ 1600 ถนนเพชรบุรี แขวงมักกะสัน เขตราชเทวี กรุงเทพมหานคร 10400
การท่องเที่ยวแห่งประเทศไทยยังมีสำนักงานสาขาตามจังหวัดต่าง ๆ และสำนักงานสาขาในต่างประเทศอีกเป็นจำนวนมาก ปัจจุบันสาขาในประเทศไทยแบ่งหน่วยงานรับผิดชอบดังนี้
ที่ตั้งและสำนักงานสาขา > สำนักงานในภาคเหนือ

การท่องเที่ยวแห่งประเทศไทย สำนักงานเชียงใหม่ (รับผิดชอบจังหวัดเชียงใหม่)
การท่องเที่ยวแห่งประเทศไทย สำนักงานเชียงราย (รับผิดชอบจังหวัดเชียงรายและพะเยา)
การท่องเที่ยวแห่งประเทศไทย สำนักงานพิษณุโลก (รับผิดชอบจังหวัดพิษณุโลกและเพชรบูรณ์)
การท่องเที่ยวแห่งประเทศไทย สำนักงานตาก (รับผิดชอบจังหวัดตาก)
การท่องเที่ยวแห่งประเทศไทย สำนักงานแม่ฮ่องสอน (รับผิดชอบจังหวัดแม่ฮ่องสอน)
การท่องเที่ยวแห่งประเทศไทย สำนักงานแพร่ (รับผิดชอบจังหวัดแพร่และอุตรดิตถ์
การท่องเที่ยวแห่งประเทศไทย สำนักงานอุทัยธานี (รับผิดชอบจังหวัดอุทัยธานี)
การท่องเที่ยวแห่งประเทศไทย สำนักงานสุโขทัย (รับผิดชอบจังหวัดสุโขทัยและกำแพงเพชร)
การท่องเที่ยวแห่งประเทศไทย สำนักงานลำปาง (รับผิดชอบจังหวัดลำปางและลำพูน)
การท่องเที่ยวแห่งประเทศไทย สำนักงานนครสวรรค์ (รับผิดชอบจังหวัดนครสวรรค์และพิจิตร)
การท่องเที่ยวแห่งประเทศไทย สำนักงานน่าน (รับผิดชอบจังหวัดน่าน)
ศูนย์ประสานงานการท่องเที่ยว จังหวัดอุตรดิตถ์
ที่ตั้งและสำนักงานสาขา > สำนักงานในภาคกลาง

การท่องเที่ยวแห่งประเทศไทย สำนักงานกาญจนบุรี (รับผิดชอบจังหวัดกาญจนบุรี)
การท่องเที่ยวแห่งประเทศไทย สำนักงานเพชรบุรี (รับผิดชอบจังหวัดเพชรบุรี)
การท่องเที่ยวแห่งประเทศไทย สำนักงานพระนครศรีอยุธยา (รับผิดชอบจังหวัดพระนครศรีอยุธยาและสระบุรี)
การท่องเที่ยวแห่งประเทศไทย สำนักงานลพบุรี (รับผิดชอบจังหวัดลพบุรี, สิงห์บุรีและชัยนาท)
การท่องเที่ยวแห่งประเทศไทย สำนักงานสุพรรณบุรี (รับผิดชอบจังหวัดสุพรรณบุรีและอ่างทอง)
การท่องเที่ยวแห่งประเทศไทย สำนักงานกรุงเทพมหานคร (รับผิดชอบกรุงเทพมหานคร, ปทุมธานีและนนทบุรี)
การท่องเที่ยวแห่งประเทศไทย สำนักงานประจวบคีรีขันธ์ (รับผิดชอบจังหวัดประจวบคีรีขันธ์)
การท่องเที่ยวแห่งประเทศไทย สำนักงานสมุทรสงคราม (รับผิดชอบจังหวัดสมุทรสงครามและสมุทรสาคร)
การท่องเที่ยวแห่งประเทศไทย สำนักงานราชบุรี (รับผิดชอบจังหวัดราชบุรีและนครปฐม)
ที่ตั้งและสำนักงานสาขา > ภาคตะวันออก

การท่องเที่ยวแห่งประเทศไทย สำนักงานพัทยา (รับผิดชอบจังหวัดชลบุรีและเมืองพัทยา)
การท่องเที่ยวแห่งประเทศไทย สำนักงานระยอง (รับผิดชอบจังหวัดระยอง)
การท่องเที่ยวแห่งประเทศไทย สำนักงานจันทบุรี (รับผิดชอบจังหวัดจันทบุรี)
การท่องเที่ยวแห่งประเทศไทย สำนักงานตราด (รับผิดชอบจังหวัดตราด)
การท่องเที่ยวแห่งประเทศไทย สำนักงานนครนายก (รับผิดชอบจังหวัดนครนายก, ปราจีนบุรีและสระแก้ว)
การท่องเที่ยวแห่งประเทศไทย สำนักงานฉะเชิงเทรา (รับผิดชอบจังหวัดฉะเชิงเทราและสมุทรปราการ)
ที่ตั้งและสำนักงานสาขา > สำนักงานในภาคตะวันออกเฉียงเหนือ

การท่องเที่ยวแห่งประเทศไทย สำนักงานนครราชสีมา (รับผิดชอบจังหวัดนครราชสีมาและชัยภูมิ)
การท่องเที่ยวแห่งประเทศไทย สำนักงานอุบลราชธานี (รับผิดชอบจังหวัดอุบลราชธานี, อำนาจเจริญ, ยโสธร และศรีสะเกษ)
การท่องเที่ยวแห่งประเทศไทย สำนักงานขอนแก่น (รับผิดชอบจังหวัดขอนแก่น, มหาสารคาม, ร้อยเอ็ด และกาฬสินธุ์)
การท่องเที่ยวแห่งประเทศไทย สำนักงานนครพนม (รับผิดชอบจังหวัดนครพนม, สกลนครและมุกดาหาร)
การท่องเที่ยวแห่งประเทศไทย สำนักงานอุดรธานี (รับผิดชอบจังหวัดอุดรธานี, หนองคายและบึงกาฬ)
การท่องเที่ยวแห่งประเทศไทย สำนักงานเลย (รับผิดชอบจังหวัดเลยและหนองบัวลำภู)
การท่องเที่ยวแห่งประเทศไทย สำนักงานสุรินทร์ (รับผิดชอบจังหวัดสุรินทร์)
การท่องเที่ยวแห่งประเทศไทย สำนักงานบุรีรัมย์ (รับผิดชอบจังหวัดบุรีรัมย์)
ที่ตั้งและสำนักงานสาขา > สำนักงานในภาคใต้

การท่องเที่ยวแห่งประเทศไทย สำนักงานหาดใหญ่ (รับผิดชอบจังหวัดสงขลา)
การท่องเที่ยวแห่งประเทศไทย สำนักงานนครศรีธรรมราช (รับผิดชอบจังหวัดนครศรีธรรมราชและพัทลุง)
การท่องเที่ยวแห่งประเทศไทย สำนักงานนราธิวาส (รับผิดชอบจังหวัดนราธิวาส, ยะลาและปัตตานี)
การท่องเที่ยวแห่งประเทศไทย สำนักงานภูเก็ต (รับผิดชอบจังหวัดภูเก็ต)
การท่องเที่ยวแห่งประเทศไทย สำนักงานสุราษฎร์ธานี (รับผิดชอบจังหวัดสุราษฎร์ธานี ยกเว้นเกาะสมุย เกาะพะงัน และเกาะเต่า)
การท่องเที่ยวแห่งประเทศไทย สำนักงานตรัง (รับผิดชอบจังหวัดตรัง)
การท่องเที่ยวแห่งประเทศไทย สำนักงานกระบี่ (รับผิดชอบจังหวัดกระบี่)
การท่องเที่ยวแห่งประเทศไทย สำนักงานชุมพร (รับผิดชอบจังหวัดชุมพรและระนอง
การท่องเที่ยวแห่งประเทศไทย สำนักงานเกาะสมุย (รับผิดชอบจังหวัดสุราษฎร์ธานี เฉพาะเกาะสมุย เกาะพะงัน และเกาะเต่า)
การท่องเที่ยวแห่งประเทศไทย สำนักงานพังงา (รับผิดชอบจังหวัดพังงา)
การท่องเที่ยวแห่งประเทศไทย สำนักงานสตูล (รับผิดชอบจังหวัดสตูล)
สำนักงานในต่างประเทศ > สำนักงานในเอเชียตะวันออก

การท่องเที่ยวแห่งประเทศไทย สำนักงานโตเกียว (รับผิดชอบประเทศญี่ปุ่น เฉพาะพื้นที่ทางตอนเหนือของเกาะฮนชู, โทโฮกุ, คันโต และเกาะฮกไกโด)
การท่องเที่ยวแห่งประเทศไทย สำนักงานโอซากะ (รับผิดชอบประเทศญี่ปุ่น เฉพาะบางส่วนทางตอนกลาง, ตะวันตก และบางส่วนของพื้นที่ตอนใต้ของเกาะฮนชูและบางส่วนของเกาะชิโกกุ)
การท่องเที่ยวแห่งประเทศไทย สำนักงานฟูกูโอกะ (รับผิดชอบประเทศญี่ปุ่น เฉพาะบางส่วนภูมิภาคชูโงกุ (ฮิโระชิมะและยามางูจิ) และบางส่วนของเกาะชิโกกุ (เอฮิเมะและโกจจิ))
การท่องเที่ยวแห่งประเทศไทย สำนักงานไทเป (รับผิดชอบประเทศไต้หวัน)
การท่องเที่ยวแห่งประเทศไทย สำนักงานโซล (รับผิดชอบประเทศเกาหลีใต้)
การท่องเที่ยวแห่งประเทศไทย สำนักงานฮ่องกง (รับผิดชอบเขตบริหารพิเศษฮ่องกงและมาเก๊า)
การท่องเที่ยวแห่งประเทศไทย สำนักงานปักกิ่ง (รับผิดชอบประเทศจีน เฉพาะปักกิ่ง, เหอเป่ย์, เหอหนาน, ซานซี, มณฑลเหลียวหนิง, จี๋หลิน, มณฑลเฮย์หลงเจียง, เขตปกครองตนเองมองโกเลียในและประเทศมองโกเลีย)
การท่องเที่ยวแห่งประเทศไทย สำนักงานเซี่ยงไฮ้ (รับผิดชอบประเทศจีน เฉพาะเซี่ยงไฮ้, ซานตง, หูเป่ย์, อานฮุย, เจียงซูและเจ้อเจียง)
การท่องเที่ยวแห่งประเทศไทย สำนักงานคุนหมิง (รับผิดชอบประเทศจีน เฉพาะยูนนาน, กุ้ยโจวและเขตปกครองตนเองกว่างซีจ้วง)
การท่องเที่ยวแห่งประเทศไทย สำนักงานเฉิงตู (รับผิดชอบประเทศจีน เฉพาะเสฉวน, ฉงชิ่ง, ฉ่านซี, เขตปกครองตนเองหนิงเซี่ยหุยและเขตปกครองตนเองซินเจียงอุยกูร์)
การท่องเที่ยวแห่งประเทศไทย สำนักงานกว่างโจว (รับผิดชอบประเทศจีน เฉพาะกวางตุ้ง, หูหนาน, มณฑลเจียงซี, ฝูเจี้ยนและไหหลำ)
สำนักงานในต่างประเทศ > สำนักงานในเอเชียตะวันออก > สำนักงานในอาเซียน, เอเชียตะวันออกเฉียงใต้ และแปซิฟิกใต้

การท่องเที่ยวแห่งประเทศไทย สำนักงานซิดนีย์ (รับผิดชอบประเทศออสเตรเลีย, นิวซีแลนด์และแปซิฟิกใต้)
การท่องเที่ยวแห่งประเทศไทย สำนักงานกัวลาลัมเปอร์ (รับผิดชอบประเทศมาเลเซียและบรูไน)
การท่องเที่ยวแห่งประเทศไทย สำนักงานสิงคโปร์ (รับผิดชอบประเทศสิงคโปร์และฟิลิปปินส์)
การท่องเที่ยวแห่งประเทศไทย สำนักงานนิวเดลี (รับผิดชอบประเทศอินเดีย เฉพาะอินเดียเหนือ, ประเทศบังกลาเทศ, เนปาลและภูฏาน)
การท่องเที่ยวแห่งประเทศไทย สำนักงานโฮจิมินห์ (รับผิดชอบประเทศเวียดนาม, ลาวและกัมพูชา)
การท่องเที่ยวแห่งประเทศไทย สำนักงานมุมไบ (รับผิดชอบประเทศอินเดีย เฉพาะอินเดียตะวันตกและใต้, ศรีลังกาและมัลดีฟส์)
การท่องเที่ยวแห่งประเทศไทย สำนักงานจาการ์ตา (รับผิดชอบประเทศอินโดนีเซีย)
สำนักงานในต่างประเทศ > สำนักงานในยุโรป, แอฟริกาและตะวันออกกลาง

การท่องเที่ยวแห่งประเทศไทย สำนักงานลอนดอน (รับผิดชอบสหราชอาณาจักร, ประเทศไอร์แลนด์และแอฟริกา)
การท่องเที่ยวแห่งประเทศไทย สำนักงานแฟรงก์เฟิร์ต (รับผิดชอบประเทศเยอรมนี, ออสเตรีย, สโลวีเนีย, โครเอเชีย, สวิตเซอร์แลนด์, ลีชเทินชไตน์และบอสเนียและเฮอร์เซโกวีนา)
การท่องเที่ยวแห่งประเทศไทย สำนักงานปารีส (รับผิดชอบประเทศฝรั่งเศส, เบลเยียม, ลักเซมเบิร์ก, เนเธอร์แลนด์, โมร็อกโก, โมนาโก, ตูนิเซียและแอลจีเรีย)
การท่องเที่ยวแห่งประเทศไทย สำนักงานโรม (รับผิดชอบประเทศอิตาลี, สเปน, กรีซ, โปรตุเกส, อิสราเอล, ตุรกีและไซปรัส)
การท่องเที่ยวแห่งประเทศไทย สำนักงานสต็อกโฮล์ม (รับผิดชอบประเทศสวีเดน, นอร์เวย์, เดนมาร์ก, ฟินแลนด์, ไอซ์แลนด์, เอสโตเนีย, ลัตเวียและลีทัวเนีย)
การท่องเที่ยวแห่งประเทศไทย สำนักงานมอสโก (รับผิดชอบประเทศรัสเซีย, เบลารุส, จอร์เจีย, อาร์มีเนีย, อาเซอร์ไบจาน, คาซัคสถาน, อุซเบกิสถาน, ประเทศเติร์กเมนิสถาน, ทาจิกิสถานและคีร์กีซสถาน)
การท่องเที่ยวแห่งประเทศไทย สำนักงานดูไบ (รับผิดชอบประเทศบาห์เรน, อิหร่าน, อิรัก, จอร์แดน, คูเวต, เลบานอน, โอมาน, กาตาร์, ซาอุดีอาระเบีย, ซีเรีย, สหรัฐอาหรับเอมิเรตส์และอียิปต์)
การท่องเที่ยวแห่งประเทศไทย สำนักงานปราก (รับผิดชอบประเทศเช็กเกีย, โปแลนด์, ฮังการี, สโลวาเกีย, บัลแกเรีย, โรมาเนีย, ยูเครน, เซอร์เบีย, มอลโดวา, มาซิโดเนียเหนือ, แอลเบเนียและมอนเตเนโกร)
สำนักงานในต่างประเทศ > สำนักงานในอเมริกาเหนือ

การท่องเที่ยวแห่งประเทศไทย สำนักงานลอสแอนเจลิส (รับผิดชอบสหรัฐ เฉพาะรัฐแอริโซนา, แคลิฟอร์เนีย, โคโลราโด, ฮาวาย, ไอดาโฮ, มอนแทนา, เนวาดา, นิวเม็กซิโก, ออริกอน, ยูทาห์, วอชิงตัน, ไวโอมิง, รัฐเท็กซัสและเกาะกวม ประเทศในอเมริกากลาง เช่นประเทศเม็กซิโก, เบลีซ, คอสตาริกา, เอลซัลวาดอร์, กัวเตมาลา, ฮอนดูรัส, นิการากัวและปานามา และประเทศในอเมริกาใต้ เช่นประเทศอาร์เจนตินา, โบลิเวีย, บราซิล, ชิลี, โคลอมเบีย, เอกวาดอร์, กายอานา, ปารากวัย, เปรู, ซูรินาม, อุรุกวัยและเวเนซุเอลา)
การท่องเที่ยวแห่งประเทศไทย สำนักงานนิวยอร์ก (รับผิดชอบสหรัฐ เฉพาะรัฐแอละแบมา, คอนเนทิคัต, เดลาแวร์, ฟลอริดา, จอร์เจีย, เคนทักกี, เมน, แมริแลนด์, แมสซาชูเซตส์, มิสซิสซิปปี, นิวแฮมป์เชอร์, นิวเจอร์ซีย์, รัฐนิวยอร์ก, นอร์ทแคโรไลนา, เพนซิลเวเนีย, โรดไอแลนด์, เซาท์แคโรไลนา, เทนเนสซี, เวอร์มอนต์, เวอร์จิเนีย และเวสต์เวอร์จิเนีย และประเทศในแคริบเบียน)
การท่องเที่ยวแห่งประเทศไทย สำนักงานชิคาโก (รับผิดชอบสหรัฐ เฉพาะรัฐอะแลสกา, อาร์คันซอ, อิลลินอย, อินดีแอนา, ไอโอวา, แคนซัส, ลุยเซียนา, มิชิแกน, มินนิโซตา, มิสซูรี, เนแบรสกา, นอร์ทดาโคตา, โอไฮโอ, โอคลาโฮมา, เซาท์ดาโคตาและวิสคอนซิน รวมถึงประเทศแคนาดา)
อนุสาร อ.ส.ท.

อนุสาร อ.ส.ท. เป็นนิตยสารท่องเที่ยวขององค์การส่งเสริมการท่องเที่ยวแห่งประเทศไทย (อ.ส.ท.) (ปัจจุบันเป็นการท่องเที่ยวแห่งประเทศไทย) ออกวางตลาดเป็นปฐมฤกษ์ ในฉบับเดือนสิงหาคม พ.ศ. 2503 โดยคำว่าอนุสาร หมายถึงสารฉบับเล็ก มียอดพิมพ์ครั้งแรก 50,000 ฉบับ เนื้อหานำเสนอเรื่องราวของแหล่งท่องเที่ยวในประเทศไทย ทั้งในด้านธรรมชาติ ประวัติศาสตร์ โบราณคดี ศิลปวัฒนธรรม ประเพณี วิถีชีวิต และแม้ว่าองค์การส่งเสริมการท่องเที่ยวแห่งประเทศไทย ได้รับการยกฐานะขึ้นเป็นการท่องเที่ยวแห่งประเทศไทย (ท.ท.ท.) ในปี พ.ศ. 2522 อนุสาร อ.ส.ท.ก็ยังใช้ชื่อเดิมมาจนถึงปัจจุบัน โดยในปี พ.ศ. 2551 มียอดพิมพ์สูงถึง 100,000 ฉบับต่อเดือนนับเป็นนิตยสารท่องเที่ยวที่อายุยืนนานที่สุด และมียอดจำหน่ายสูงสุดของประเทศไทย
รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Social Awards 2023 | Best Brand Performance on Social Media กลุ่มหน่วยงานรัฐบาลและรัฐวิสาหกิจ | ชนะ |